Colt M16

**Colt M16** ialah raifal gempur yang dikeluarkan oleh firma Colt Firearms, Amerika Syarikat yang menggunakan peluru berkaliber 5.56 x 45 mm NATO bagi menggantikan raifal M14 yang digunakan sebelumnya. Raifal ini digunakan sebagai senjata tempur utama oleh infantri Amerika pada tahun 1967. M16 juga turut digunakan oleh 15 negara NATO dan lain-lain negara kecuali Rusia dan negara-negara Blok Komunis.

## Garis besar
M16 merupakan raifal gempur yang ringan, menggunakan peluru berkaliber 5.56 mm, menggunakan sistem penyejukan udara atau *air-cooled*, beroperasi dengan sistem gas, menggunakan kelopak berkapasiti 30 butir dan menggunakan bolt berputar. M16 ini diperbuat daripada logam yang terkenal iaitu *Krom Molibdenumvanadium*, alumunium dan plastik polimer.

Terdapat lima versi utama bagi senjata M16, yang terdiri daripada M16, yang kemudiannya diikuti oleh M16A1, yang menggunakan peluru M193/M196. M16 versi ini boleh menembak dengan tembakan separa automatik ataupun semburan sepenuhnya. Versi kedua adalah M16A2, yang diperkenalkan disekitar tahun 1980. M16A2 menggunakan peluru M855/M856 yang direkabentuk oleh Belgium (dan kemudiannya dijadikan peluru standard 5.56 x 45 mm NATO). M16A2 mampu menembak separa automatik dan semburan tiga butir. Versi ketiga ialah M16A3 yang menggunakan sistem tembakan utama yang ada pada M16 dan M16A1. Dan versi terakhir sekali ialah M16A4, yang menjadi raifal utama Marin Amerika semasa kempen memerangi Iraq, bagi menggantikan M16A2.

## Sejarah
### Asas
M16 digunakan sebagai percubaan utama pada tahun 1964 oleh Tentera Udara Amerika (USAF). Tentera darat Amerika mula menggunakan XM16E1 pada 1965 semasa kempen di Vietnam. Tentera Marin Amerika juga menggunakan sistem ini semasa kempen tersebut. XM16E1 adalah raifal utama yang kemudiannya dikenali sebagai M16A1 pada tahun 1967. Versi ini dijadikan raifal utama infantri oleh seluruh unit ketenteraan Amerika mulai tahun 1967 hingga 1980an, apabila digantikan dengan M16A2.

M16A3 adalah raifal versi semburan automatik penuh seperti M16A1, yang dibekalkan kepada tentera laut Amerika. M16A2, yang direka pada tahun 1980, menjadi pemangkin utama kepada penciptaan versi M16A4, yang di sokong dengan sistem *flattop receiver* direka untuk sistem M4, dan sistem landasan Picatinny. Kesemua versi senjata ini masih menggunakan udi tetap dan digunakan oleh *National Guard* di Amerika dan juga tentera udara Amerika.

### Projek SALVO

Pada tahun 1948, tentera darat Amerika Syarikat telah menubuhkan *Operations Research Office* atau Badan Kajian Operasi. Salah satu kajian pertama mereka ialah menganalisis lebih dari tiga juta laporan medan Perang Dunia Kedua. Hasil siasatan yang mereka perolehi adalah bahawa sebahagian besar pertempuran terjadi pada jarak dekat. Ketika perang pada mobiliti yang tinggi, anggota-anggota tempur seringkali dengan menemui musuh secara tiba-tiba, dan pihak yang memiliki kemampuan menembak yang paling banyak adalah antara yang berjaya. Mereka juga menemui satu kemungkinan tertembak pada pertempuran yang membidik secara tidak tepat, kerana sasaran tidak kena pada kedudukannya. Selain itu, peluru yang berkaliber besar yang digunakan pada submesingan atau mesingan ringan pada ketika itu tidak sesuai kerena terlalu besar dan berat, yang memerlukan peluru berkaliber yang lebih kecil tetapi berkuasa tinggi.

Kajian ini dibuat oleh Kolonel René Studler, Ketua Pengkajian dan Pembangunan Senjata Ringan Tentera Amerika. Kolonel Studler telah mengemukakan permohonan kepada Aberdeen Proving Ground untuk membuat laporan berkaitan peluru yang berkaliber lebih kecil. Satu pasukan yang diketuai oleh Donald Hall, pengarah pembangunan di Aberdeen, mengemukakan laporan bahawa peluru berukuran 0.22 inci (5.59 mm) mempunyai kesan yang seakan sama dengan peluru berkaliber besar didalam pertempuran. Anggotanya, iaitu William C. Davis Jr. dan G.A. Gustafson mula mencipta peluru 0.224 inci (5.69 mm) sebagai percubaan utama mereka. Tetapi pada tahun 1955, permintaan mereka ditolak.

Satu kajian terbaru, iaitu Projek SALVO dibuat bagi merancang untuk mencipta senjata yang sesuai digunakan pada pertempuran sebenar. Projek SALVO dijalankan pada tahun 1953 hingga 1957 dengan melalui dua fasa. SALVO Fasa Pertama mengesahkan bahawa selaras senjata yang boleh menembak empat peluru ke sasaran sejauh 0.5 meter mampu melipatgandakan kuasa berkemungkinan boleh mengenai tepat pada senjata separa automatik.

Projek SALVO Fasa Kedua, dijalankan dengan melakukan ujian terhadap konsep senjata. Irwin Barr dari AAI Corporation telah memperkenalkan siri senjata dengan peluru yang menyerupai duri tajam atau damak, bermula daripada peluru senapang patah berisi 32 batang damak, hingga kepada senjata "damak". Winchester dan Springfield memperkenalkan senjata dengan sistem *multi-barrels*, dan ORO memperkenalkan peluru .308 Winchester atau .30-06, yang berisi dua butir peluru berkaliber .22, .25 atau .27.

### Eugene Stoner
Pada tahun 1954, syarikat persenjataan Eugene Stoner, ArmaLite, merekacipta selaras senjata yang dikenali sebagai AR-10. AR-10 adalah antara raifal tercanggih berbanding dengan raifal dengan yang lain. Dengan seberat 900 gram, ia lebih ringan dan ketepatannya juga tidak boleh dipertikaikan. Namun, senjata ini telah dihantar untuk uji nilai yang dijalankan pada tahun 1956, dan pada ketika itu, ujian terhadap sistem persenjataan yang lain telah memasuki tahun yang ke-2, dan AR-10 adalah raifal terbaru selain yang sudah dibekalkan. Dan pada tahun 1957 dalam ujian ini, laras percubaab AR-10 telah pecah, ini secara tidak langsung telah mengakibatkan AR-10 dibatalkan. Hinggalah raifal yang diterima di dalam rancangan T44, yang diberi nama sebagai M14. Sungguhpun begitu, ArmaLite bakal akan mencipta raifal baru yang dicipta berdasarkan model AR-10 tersebut.

### CONARC
Pada tahun 1957, salinan terhadap permintaan dana pada tahun 1955 Gustafson telah sampai ke tangan Jeneral Willard Wyman, komander *U.S. Continental Army Command* atau **CONARC**. Beliau kemudiannya membentuk satu pasukan untuk membangunkan peluru berkaliber .22 (5.6 mm).

Jeneral Wyman yang dahulunya kagum dengan ujian ke atas AR-10, telah menyarankan ArmaLite agar mengikuti tender persenjataan raifal yang menggunakan peluru 5.56 mm. Rancangan yang diserahkan kepada ArmaLite telah membawa kepada penciptaan AR-15 yang menyerupai AR-10 yang telah disesuaikan dan dikecilkan ukurannya. Rancangan Winchester pula dijalankan berdasarkan asas kepada M1 Carbine, dan Springfield tidak mengikuti rancangan mereka, kerana tidak mahu mengalihkan sumber dari projek asal T44. Sehinggalah, AR-15 memenangi semua kontrak rancangan yang lain.

Pada ketika itu, anak syarikat ArmaLite iaitu Fairchild, telah menghabiskan wang $1.45 juta Dollar untuk membangunkan persenjataan yang baru, dan ini telah mengakibatkan Fairchild mengalami kerugian dan dihentikan perkhidmatannya dari industri persenjataan ringan. Syarikat Fairchild telah dijual kepada Colt Firearms pada bulan Disember 1959, dengan bayaran sebanyak $75.000 tunai dan 4,5% sebagai royalti.

### Penggunaan M16
 
Pada bulan November 1964, tentera infantri Amerika Serikat telah memesan sejumlah 85,000 laras AR-15 yang diubahsuai, dan dikenali sebagai XM16E1 untuk ujian penggunaan. Tentera udara Amerika turut memesan 19,000 laras yang tidak diubahsuai, dikenali sebagai M16. Dan setahun kemudiannya tentera udara telah menerima M16 pertama dengan secara rasmi.

Setelah itu pihak infantri Amerika mula dilengkapi dengan raifal XM16E1 (dikenali sebagai M16), tetapi ia dibekalkan tanpa peralatan membersih. Selain itu, infantri Amerika juga gagal mencipta produk terbaru peluru 5.56 mm yang sesuai mengikut spesifikasi, ditambah pula dengan perubahan komposisi yang digunakan. Amunisi 5.56 mm yang terbaru ini ternyata boleh mendatangkan kerosakan pada alat kerja senjata, dan belerang atau ubat bedil yang digunakan dalam peluru M16 juga “kotor” dan memburukkan keadaan, misalnya halangan dalam senjata.

Pada tahun 1966, XM16E1 telah dibekalkan kepada infantri Amerika ketika kempen di Vietnam, dan ini telah mendorong kepada banyak laporan-laporan berkenaan kerosakan dan halangan senjata M16. Berbanding M14 yang mempunyai laras dan kurung peluru yang disaluti dengan krom, M16/XM16E1 tidak dilapisi. Dengan laporan-laporan berkenaan anggota tentera yang terbunuh dan cedera serta kegagalan misi mereka di Vietnam disebabkan kerosakan senjata, satu siasatan khas telah dijalankan oleh Kongres, dan akhirnya mempersoalkan kemampuan senjata dan peluru 5.56 mm. Hasil siasatan yang diperolehi, M16 seringkali mengalami masalah halangan dalam senjata *(stoppages)* dan perlu diperbaiki. Masalah ini dapat dikesan bahawa senjata M16 tidak perlu dicuci seperti senjata M-14. Ini kerana, belerang yang digunakan sebagai ubat bedil peluru mengeluarkan asap yang banyak dan ia mampu menghasilkan karbon hitam yang boleh menjadikan senjata ini boleh mengalami hentian dalam senjata.

Atas siasatan khas itu, XM16E1 lalu diubahsuai menjadi M16A1, masalah halangan dalam senjata dapat diatasi dengan menukarkan belerang yang lebih bermutu dan latihan pengendalian senjata yang betul kepada pasukan bersenjata di medan tempur. Ruang atau kurung peluru *(firing chamber)* disadur dengan krom untuk mengurangkan kotoran. Selepas masalah-masalah ini diatasi dan pengendali yang mengendalikan M16 ini dengan betul, senjata ini berfungsi dengan baik sepertimana yang diharap-harapkan dan terus digunakan sehingga kini. Versi terbaru adalah jenis karbin M-4.

## Rekabentuk
Sistem receiver M16 diperbuat daripada alumunium. Laras, bolt, dan kepala bolt diperbuat daripada besi. Udi senjata dan pengadang tangannya diperbuat daripada plastik polimer. Model-model awal M16 dikatakan lebih ringan, dengan seberat 2.9 kg, jauh lebih ringan daripada sistem persenjataan yang ada pada tahun 1950-an dan 1960-an. Tetapi M16 lebih ringan daripada senjata M14 dan AK-47 yang seberat 5 kg. M16A2 dan versi-versi yang baru lebih berat, iaitu 3.9 kg. M16 dianggap tidak sebaik raifal gempur AK-47 yang digunakan oleh pihak infantri Russia. Peluru M16 beratnya hanya 55 gram berbanding 155 gram untuk peluru 7.62mm NATO. Dengan itu anggota tentera boleh membawa lebih banyak peluru pada beban yang sama. M16 mempunyai daya tembakan 550 tembakan per minit dan boleh digunakan secara automatik di mana isi kelopak peluru dengan isian 30 butir boleh dikosongkan dengan sekali sahaja menarik picu.

Model-model terbaru (M16A4) memiliki rekabentuk *receiver* dibahagian atas "flat-top", yang dilengkapi dengan landasan Picatinny, yang menjadikan penembak mampu menggunakan pejera biasa, ataupun pejera optik seperti pejera teleskop dan pejera pandang malam.

Tentera infantri paling gemar menggunakan raifal M16 dalam siri automatik dan apabila bertembung dengan musuh yang ramai akan mengosongkan kesemua peluru dalam kelopak peluru dengan melakukan tembakan secara semburan. Ini dipanggil *Rock and Roll* oleh tentera infantri Amerika. Ini menyebablan penggunaan dan pembaziran peluru yang terlalu tinggi. Untuk mengatasi masalah ini, M16A2 diperkenalkan dengan siri semi automatik di mana sekali tarikan picu akan melepaskan tiga butir peluru.

## Versi-versi M16
Terdapat beberapa versi yang ada didalam M-16 ini;

### AR-15 (Colt Model 601 & 602)
Dua model pertama Colt direka selepas perolehan raifal daripada ArmaLite iaitu 601 dan 602, dan raifal ini dikatakan klon kepada raifal asal ArmaLite (misalnya, raifal ini diberi nama sebagai Colt ArmaLite AR-15). Raifal 601 dan 602 mudah dikenalpasti dengan melalui sistem alat kerja "slab-sided" yang rendah tanpa umumnya mengasaskan "pagar" keliling pada rumah kelopak. 601 pertama digunakan dalam pelbagai raifal oleh tentera udara Amerika, dan telah mempercepatkan penambahannya dengan senjata XM16 (Colt Model 602) dan kemudiannya M16 (Colt Model 604) sebagai pembaikan kepada mutu pembuatannya. Ia turut menjadi pemilikan terhad 602, dan kesemua raifal diasaskan untuk semua unit-unit khas dalam operasi di Asia Tenggara, misalnya digunakan oleh U.S. Navy SEALs.

### M16

Versi asal yang digunakan oleh Tentera Udara Amerika. Ia penggunaan pertama M16 dalam pengoperasiannya. Versi ini mempunyai pengadang tangan bentuk segi-tiga, penghadang cahaya bentuk tiga serampang, dan tiada bantuan hadapan. Alat bolt diperbuat daripada kepingan krom dan bahagian permukaan hadapan yang licin, tidak mempunyai banyak takik untuk bantuan hadapan. Tentera udara menggunakan dengan mengawal fungsi senjata dan mempertingkatkannya.

### XM16E1 dan M16A1
Versi prototaip infantri, XM16E1, pada dasarnya senjata yang sama seperti M16 dengan penambahan bantuan hadapan. M16A1 adalah model pengeluaran yang terakhir. Butir-butir berkenaan isu peningkatan oleh ujian kitaran XM16E1, penghadang cahaya bentuk "sangkar-burung" telah menggantikan penghadang cahaya bentuk serampang tiga XM16E1, yang dikatakan terlalu mudah untuk bahan asing masuk ke dalam. Selepas beberapa masalah dalam medan, beberapa perubahan dilakukan. Peralatan membersih telah dibuat dan dibekalkan; laras dengan kurung krom dan kemudian sislinder krom sepenuhnya diperkenalkan. Jumlah kerosakan akibat kekotoran dan penghakisan menurun dan kemudian pasukan amnya tidak lagi membuat aduan berkenaan masalah yang sama. Corak timbul direka didalam hadapan alat kerja XM16E1 bagi membantu mengelakkan berlakunya masalah berkenaan menekan butang pelepas kelopak apabila menutup pengeluaran tempat menutup. Corak timbul ini kemudiannya kesinambungan kepada penciptaan M16A1s untuk membantu menghindarkan pelepas kelopak daripada tertekan dengan secara tidak sengaja. Pin dan lubang pada bolt mengapung pada dalam bolt diruncingkan bagi mengelakkan bolt daripada berlakunya termasuk ke bahagian hadapan atas-bawah (punca kepada kegagalan berfungsi). M16A1 banyak digunakan oleh beberapa extrem terhad, kebanyakkannya sebagai latihan. Walaubagaimanapun, ia turut dipasarkan.

### Karbin M16A1

Pada tahun 1970s, Colt memperkenalkan karbin M16A1 dengan laras berukuran 14.5-inci. Laras berukuran 14.5-inci ini amat sesuai dengan karbin yang menggunakan sistem ukuran-gas dan membolehkannya dipasangkan benet M16. Meskipun berlaras panjang, ia bakal tidak boleh menjadi kompak pada pengenalan karbin ini. Bergantung sama ada dilengkapi dengan udi tetap mahupun udi boleh panjang-pendek dan bantuan hadapan atau tidak, Colt melabelkan karbin M16A1 dengan Model 651, 652, 653, or 654. Kesemuanya menggunakan laras berpenghadang cahaya. Hanya Model 653, dengan udi panjang pendek dan bantuan hadapan yang nyata sekali bakal diperolehi. Tentera Udara, Darat dan Laut Amerika Syarikat, dan Angkatan Tentera Malaysia memperolehi karbin M16A1 Model 653 untuk kegunaan pasukan elit atau pasukan keselamatan.

Semasa peperangan Yom Kippur, kerajaan Amerika telah membekalkan persenjataan dan kelengkapan, termasuk karbin M16A1 Model 653, kepada tentera Israel dalam Operasi Nickel Grass. Model 653 yang digelar sebagai "CAR-15" oleh pengguna, digunakan oleh IDF kini. Kemudiannya persenjataan mereka digantikan dengan karbin M4 secara berperingkat-peringkat. Colt turut memberi lesen kepada Elisco Tools untuk mengeluarkan karbin M16A1 di Filipina, dimana dijadikan senjata utama pasukan keselamatan mereka yang dikenali sebagai Model 653P. Senjata ini amat sesuai bagi pertempuran jarak dekat atau CQB.

### M16A2
Penciptaan raifal M16A2 ini dibuat atas permintaan Kor Marin Amerika Syarikat sebagai keputusan daripada pengalaman tempur tentera marin di Vietnam semasa menggunakan M16 dan M16A1. Tentera Marin adalah unit pertama Angkatan Tentera Amerika Syarikat yang menggunakan M16A2 di awal/pertengahan tahun 1980an dengan diikuti oleh infantri Amerika menggunakan M16A2 di akhir tahun 1980an. Pengubahsuaian pada M16A2 telah diperluaskan. Dalam penambahan pada raifal baru, laras raifal direka dengan ketebalan yang lebih baik pada bahagian hadapan pejera pelindung lengkungan di medan, memberi pengurangan kepanasan selepas menembak, dan meningkatkan rekabentuk untuk dikembarkan dengan M203 pada senjata ini. Bahagian pejera hadapan senjata kini berbentuk segi empat sama dengan 4 posisi dalam memperelokkan turutan lakaran sasaran. Pejera belakang terbaru dipertingkatkan, memberikan pejera ini diubah untuk jarak khas di antara 300 dan 800 meter untuk memberi kedudukan penuh yang bercirikan balistik untuk peluru SS109 terbaru dan memberi pelarasan kuncian tanpa memerlukan peralatan atau kartrij. Pengadang cahaya pada muncung laras senjata diubahsuai. Pengadang tangan hadapan digantikan daripada bentuk segitiga kepada bentuk bulatan, yang mampu digenggam oleh pengguna yang bertangan kecil dan boleh dipasangkan pada model lama M16. Penggenggam tangan terbaru pula turut bersimetri menjadikan pihak persenjataan tidak perlu memisahkan peralatan tersebut secara kiri dan kanan. Bentuk bulatan penahan di sudut penggenggam tangan membuatkan ia mudah untuk dipasang dan tidak dipasangkan pengadang tangan. Penggenggam tangan ditingkatkan dengan bentuk V untuk jejari sederhana dan jalinan tekstur untuk meningkatkan grip senjata. Udi senjata berukuran 5/8 inci (16 mm). Udi terbaru ini sepuluh kali ganda lebih kuat daripada model yang biasa yang dipertingkatkan dengan teknologi polimer sejak tahun 1960an. Udi asal M16 diperbuat daripada gabungan fiberglass dan resin; udi direkacipta oleh DuPont Zytel Glass-filled Thermoset Polymers. Udi baru ini diperbuat dengan kepingan tekstur polimer penuh untuk pemegang yang lebih baik untuk keselesaan dibahu, dan menahan panel untuk menerima bahagian petak kecil di dalam udi kerapkali digunakan untuk menyimpan peralatan mencuci. Peluru yang berat dapat mengurangkan kederasan peluru daripada 3,200 kaki per dua (975 m/s), kepada 3,050 kaki per dua (930 m/s). A2 turut menggunakan alur putaran pantas bagi menggunakan penyesuaian-trajektori pusingan jejak. Bahagian alat pemesong dimasukkan ke dalam bahagian atas receiver bagi mengelakkan bahagian tersebut daripada menarik dengan tangan kiri.

Sistem tembakan turut diubah, menggantikan sistem tembakan semburan penuh dengan sistem tembakan semburan tiga-butir. Apabila menggunakan kuasa tembakan semburan penuh, pihak pengendali mendapati terdapat kesukaran untuk mengawal picu senjata dan "menyembur" apabila tidak menembak. Infantri Amerika membuat kesimpulan bahawa kuasa semburan tiga-butir mampu memberikan gabungan optimum terhadap pemuliharaan amunisi senjata, ketepatan dan kuasa tembakan. Ia adalah kekurangan mekanikal dalam mekanisma tembakan semburan M16A2. Sepertimana model M16 yang lain, sistem kunci selamat senjata ini tidak boleh dikunci apabila picu senjata dilepaskan. Sekiranya pengguna melepaskan kekunci antara dua dan tiga butir semburan, contohnya, picu ditarik akan hanya berfungsi dalam tembakan separa-automatik. Jika dalam mod separa-automatik, kesan mekanisma kuncian senjata terkawal. Dengan setiap tembakan dilepaskan, kitaran kuncian melalui 3 dalam satu mekanisma semburan. Lebih memburukkan keadaan, picu ditarik dalam setiap bahagian yang berkemungkinan lebih banyak tekanan berlainan dalam 6 lbf (27 N), pengurangan daripada ketepatan.

* **M16A2E3** = Versi penembak hendap. Dilengkapi dengan pejera teleskopik, bipod, landasan Picatinny dan pelenyap bunyi serta tanpa pejera hadapan.

### M16A3
M16A3 adalah senjata yang menggunakan sistem tembakan semburan penuh adalah versi yang sama dengan M16A2 yang digunakan oleh sebilangan kecil pasukan khas Amerika yang menggunakan M16A2, misalnya tentera laut yang terdiri daripada SEAL, SeaBee, dan unit keselamatan. Ia menggunakan sistem kekunci Safe-Semi-Auto (S-1-F) sepertimana yang ada pada M16A1.
Terdapat kekeliruan berkenaan M16A3. Ia kerapkali menggambarkan sebagai senjata tembakan semburan penuh bagi versi M16A4. Anggapan pada M16A3 yang mana ianaya menggunakan landasan Picatinny M16A4 adalah tidak benar. Ketidakanggapan pada versi ini yang paling berkemungkinan sekali ialah pada tangkai senjata daripada rekabentuk A2 dan A3 oleh Colt dan pelbagai jenis senjata sebelum penciptaan kepada M16A4. Colt menggunakan rekabentuk "A3" dengan harapan dapat memenangi kontrak ketenteraan sebagai peralatan yang boleh dilengkapi dengan dengan pejera khas, "M4" dan "M5."

### M16A4

M16A4, adalah senjata standard terkini bagi Marin Amerika dan pihak infantri yang lain, menggantikan peralatan sokongan tambahan pada pengadang tangan/pejera belakang dengan landasan Picatinny MIL-STD-1913, membolehkan senjata ini dilengkapi dengan penggengam tangan hadapan dan/atau pejera skop atau sistem pejera khas. Kesemua persenjataan M16A4 Marin Amerika ini dilengkapi dengan pengadang tangan M5 RAS buatan Knight's Armament Company, serta penggenggam tangan menegak, pejera laser, lampu taktikal, dan pelbagai aksesori. M16A4 infantri Amerika turut menggunakan sistem M5 RAS. Pada unit Field Manuals Amerika pula, M16A4 mereka dilengkapi dengan sistem RAS yang menjadikannya M16A4 MWS atau Modular Weapon System. Model ini menggunakan sistem tembakan semburan 3-butir sepertimana yang ada pada M16A2.

* **M16-LMG** = Versi M16A1 yang menggunakan kelopak dram 100 butir yang boleh dijadikan sebagai senjata bantuan pihak infantri.

Selain itu M16 juga boleh dikembarkan dengan pelancar bom tangan jenis Colt M203 yang boleh melancarkan tembakan bom tangan sejauh 400 hingga 600 meter ke sasaran serta senapang patah jenis Remington M870 bagi pertempuran CQB.

## Pengguna
M16 adalah antara raifal berkaliber 5.56 x 45 mm yang telah dibekalkan keseluruh dunia. Kini, sistem M16/M4 telah digunakan oleh 15 negara NATO dan 80 buah negara yang lain. Hari ini, AS and Kanada (dikenali sebagai C7) telah membekalkan sebanyak 8,000,000 unit termasuk 90% yang masih beroperasi http://www.colt.com/mil/customers.asp. Antara pasukan elit yang menggunakan versi M16 tersebut ialah seperti Special Air Service (British, Australia, New Zealand), Marine Commando Force (India), Kopassus, Kopaska, Kopaskhas, Brimob (Indonesia) dan banyak lagi.

Dalam perkhidmatan di Amerika, M16 telah menggantikan raifal M14 dan karbin M1 sebagai raifal infantri standard. Namun, M14 masih diteruskan perkhidmatannya, bukan sebagai raifal utama. Sebaliknya digunakan sebagai raifal penembak tepat.

Selain Amerika Syarikat (pengasas utama), negara yang menggunakan M16 dan pelbagai versi senjata terdiri daripada: http://www.colt.com/mil/customers.asp

* 
* 
*  Bahamas
* 
* 
* 
* 
* 
* 
* 
* 
* 
*  Cameroon
* 
*  Chile
* 
* 
* 
*  Republik Dominika
* 
* 
*  Fiji
* 
* 
* 
* 

*  Grenada
*  Haiti
*  Honduras
* 
* 
* 
* 
*  Ireland
* 
*  Jordan
*  Jamaica
*  Kuwait
*  Lebanon
*  Lesotho
*  Liberia
* 
* 
* 
*  Morocco
* 
*  Nepal
* 
* 
* 
*  Nigeria
* 

*  Oman
* 
*  Panama
* 
*  Portugal
*  Qatar
*  Arab Saudi
* 
* 
* 
*  Sri Lanka
* 
* 
*  Timor Leste
*  Tunisia
* 
*  Emiriah Arab Bersatu
* 
*  Uruguay
* 
*  Venezuela
*  Zaire

Malaysia mula menggunakan senjata M16 yang terdiri daripada versi M16A1 pada tahun 1976 melalui program *PERISTA* atau Perajurit Istimewa Tentera. Program pra-PERISTA telah memperlihatkan program penggunaan raifal gempur Heckler & Koch 33 yang kemudiannya digantikan dengan M16A1 serta kereta perisai Panhard. Raifal HK 33 didapati berat dan tidak sesuai dengan pertempuran didalam hutan serta seringkali mengalami hentian *(stoppages)* dalam senjata. Raifal M16A1 dibekalkan kepada pasukan elit Grup Gerak Khas Tentera Darat yang kemudiannya disusuli dengan karbin M16A1 Model 635. Kemudiannya Malaysia menggunakan raifal Steyr AUG dan kemudiannya digantikan dengan karbin M4.

## Senarai siri M16

## Lihat juga

* Raifal M16 5.56 mm